b'\n_START_ARTICLE_\nToplotni rezervoar\n_START_PARAGRAPH_\nTopl\xc3\xb2tni rezervo\xc3\xa1r je v termodinamiki idealizirano telo z neskon\xc4\x8dno veliko toplotno kapaciteto. Zaradi zelo velike toplotne kapacitete ostaja temperatura toplotnega rezervoarja pri izmenjavi toplote z okolico stalna. V toplotnem rezervoarju je lahko tudi me\xc5\xa1anica dveh faz v ravnovesju, tako da se dovedena ali odvedena toplota porabi za spreminjanje razmerja ene faze glede na drugo (npr. s taljenjem, izparevanjem), pri \xc4\x8demer pa se temperatura me\xc5\xa1anice ne spremeni.'